Diari Oficial de la Generalitat Valenciana


Sumari del DOGV 8237, del 19-02-2018 (2018/1539)

RESOLUCIÓ de 14 de febrer de 2018, del director de l'Agència Valenciana de Foment i Garantia Agrària, per la qual es convoquen ajudes, per a l'exercici 2018, destinades per a la redacció de nous plans locals de prevenció d'incendis forestals (PLPIF) o per a la revisió dels ja aprovats per part dels municipis de la Comunitat Valenciana en el marc del Programa de desenvolupament rural 2014-2020 de la Comunitat Valenciana.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8237

Data del DOGV
:   19-02-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/1539


Data del document
:   14-02-2018

Organisme emissor
:   Agència Valenciana de Foment i Garantia Agrària

Tipus de document
:   Resolució

Anàlisi jurídica

 Descriptors 

:   * Agència Valenciana de Foment i Garantia Agrària
    * ajuda pública

RESOLUCIÓ de 14 de febrer de 2018, del director de l'Agència Valenciana de Foment i Garantia Agrària, per la qual es convoquen ajudes, per a l'exercici 2018, destinades per a la redacció de nous plans locals de prevenció d'incendis forestals (PLPIF) o per a la revisió dels ja aprovats per part dels municipis de la Comunitat Valenciana en el marc del Programa de desenvolupament rural 2014-2020 de la Comunitat Valenciana. [2018/1539]  
  
  
L'Ordre 26/2017, de 21 de setembre, de la Conselleria d'Agricultura, Medi Ambient, Canvi Climàtic i Desenvolupament Rural, estableix les bases reguladores per a la concessió d'ajudes destinades per a la redacció de nous plans locals de prevenció d'incendis forestals (PLPIF) o per a la revisió dels ja aprovats per part dels municipis de la Comunitat Valenciana en el marc del Programa de desenvolupament rural 2014-2020 de la Comunitat Valenciana.  
La base catorze de la dita ordre disposa que les quanties totals màximes aplicables en cada convocatòria es publicaran mitjançant una resolució del director de l'Agència Valenciana de Foment i Garantia Agrària en el Diari Oficial de la Generalitat Valenciana. Així mateix, el punt 8 de la base sisena de l'esmentada ordre indica que el termini per a la presentació de les sol·licituds d'ajuda s'establirà en la referida convocatòria.  
En aplicació de l'article 7.2 del Decret 128/2017, de 29 de setembre, del Consell, pel qual es regula el procediment de notificació i comunicació a la Comissió Europea dels projectes de la Generalitat dirigits a establir, concedir o modificar ajudes públiques, s'especifica que les ajudes per a la redacció/revisió de plans locals de prevenció d'incendis forestals queden fora de l'àmbit d'aplicació de l'article 42 del Tractat de funcionament de la Unió Europea (TFUE), per la qual cosa tenen la consideració d'ajudes d'estat.  
Als efectes de l'exempció de la notificació individual d'aquestes a la Comissió, s'acullen al règim previst en el capítol I i en els apartats 2 a 12 de l'article 34 del Reglament (UE) número 702/2014, de la Comissió, de 25 de juny de 2014, pel qual es declaren determinades categories d'ajuda en els sectors agrícola i forestal i en zones rurals compatibles amb el mercat interior en aplicació dels articles 107 i 108 del TFUE. Les esmentades ajudes han sigut comunicades a la Comissió amb número de Registre SA.43652 (2015/XA).  
De conformitat amb allò que disposa l'article 28 de la Llei 5/1983, de 30 de desembre, del Consell, amb el Decret 158/2015, d'1 de juliol, del Consell, pel qual s'aprova el Reglament orgànic i funcional de la Conselleria d'Agricultura, Medi Ambient, Canvi Climàtic i Desenvolupament Rural, i amb l'article 13.1 del Decret 123/2006, de 8 de setembre, pel qual s'aprova l'estatut de l'Agència Valenciana de Foment i Garantia Agrària, resolc:  
  
Apartat primer. Objecte i àmbit d'actuació  
Convocar, per a l'exercici 2018, les subvencions destinades a la redacció de nous plans locals de prevenció d'incendis forestals (PLPIF) o per a la revisió dels ja aprovats per part dels municipis de la Comunitat Valenciana en el marc del Programa de desenvolupament rural 2014-2020 de la Comunitat Valenciana, regides per l'Ordre 26/2017, de 21 de setembre, de la Conselleria d'Agricultura, Medi Ambient, Canvi Climàtic i Desenvolupament Rural, que estableix les bases reguladores d'aquestes.  
  
Apartat segon. Requisits  
1. Els requisits que han de complir els beneficiaris seran els indicats en la base segona de l'annex I de l'Ordre 26/2017:  
a) Municipis de la Comunitat Valenciana.  
b) Que al terme municipal hi hagen terrenys forestals.  
c) Que estiguen en zona d'alt risc d'incendis.  
2. Els PLPIF redactats han de complir els requisits següents:  
a) Els projectes han d'estar firmats per un tècnic amb formació universitària en prevenció d'incendis forestals.  
b) Els PLPIF han d'ajustar-se a la norma tècnica que establisca les característiques dels PLPIF.  
3. Si es pretén revisar un PLPIF ja existent, s'haurà de complir a més que, prèviament, hi haja un pla local amb una resolució aprovatòria per la conselleria competent en prevenció d'incendis forestals.  
  
4. Segons l'apartat 9 de la base sisena de l'Ordre 26/2017, podran ser subvencionades actuacions iniciades o realitzades abans de presentar la sol·licitud d'ajuda, sempre que ho siguen l'any pressupostari de la convocatòria i que no s'hagen conclòs materialment o s'hagen executat íntegrament abans de la presentació de la sol·licitud d'ajuda. No obstant això, a fi de complir el que disposa l'article 6 del Reglament (UE) número 702/2014, l'inici de les actuacions haurà de ser posterior a la data de publicació en el Diari Oficial de la Generalitat Valenciana de la dita ordre (29/09/17).  
Així mateix, als efectes de complir el que preveu l'article 60.2 del Reglament (UE) número 1305/2013, només es podrà considerar admissible la documentació justificativa de la despesa la data d'emissió de la qual siga posterior a la de presentació de la sol·licitud d'ajuda.  
  
Apartat tercer. Finançament  
1. S'estableix un import global màxim per a les ajudes convocades per mitjà d'aquesta resolució d'1.500.000,00 euros.  
2. Aquestes ajudes s'emmarquen en l'operació 8.3.3, Ajudes per a la redacció/revisió de plans locals de prevenció d'incendis forestals (PLPIF), de la submesura 8.3, Ajuda per a la prevenció dels danys causats als boscos per incendis, desastres naturals i catàstrofes, de la mesura 8, Inversions en el desenvolupament de zones forestals i millora de la viabilitat dels boscos, del Programa de desenvolupament rural de la Comunitat Valenciana 2014-2020, i el finançament d'aquesta es farà a càrrec de la línia de subvenció SO833000, del capítol VII, del pressupost de l'Agència Valenciana de Foment i Garantia Agrària, tenint en compte els percentatges de participació que corresponen al Fons Europeu Agrícola de Desenvolupament Rural (FEADER), al Ministeri d'Agricultura i Pesca, Alimentació i Medi Ambient i a la Generalitat Valenciana en el Pla Financer de l'esmentat programa.  
  
Apartat quart. Sol·licitud i documentació a aportar  
1. Les sol·licituds es presentaran per mitjà del model normalitzat que es publicarà en la guia PROP de la Generalitat, http://www.gva.es/portal/page/portal/inicio/procedimientos'id\_proc=18976  
2. Els sol·licitants, atés que en tot cas són persones jurídiques i, per tant, estan obligades a relacionar-se amb la Generalitat a través de mitjans electrònics, en els termes de l'article 14 de la Llei 39/2015, d'1 d'octubre, del procediment administratiu comú, presentaran les sol·licituds telemàticament a través de la seu electrònica de la Generalitat en la URL indicada en el paràgraf anterior. Els documents que s'annexen al tràmit telemàtic hauran d'anar firmats electrònicament per les persones que, segons el tipus de document, procedisca.  
3. Si algun dels subjectes a què fa referència l'article 14.2 de la Llei 39/2015, d'1 d'octubre, presenta la seua sol·licitud presencialment, es requerirà l'interessat perquè l'esmene a través de la presentació electrònica. A aquests efectes, es considerarà com a data de presentació de la sol·licitud aquella en què haja sigut realitzada l'esmena.  
  
4. No seran admeses a tràmit les sol·licituds que es presenten fora del termini establit en la convocatòria i es resoldrà la inadmissió d'aquestes, que haurà de ser notificada als interessats en els termes que preveuen els articles 40 i següents de la Llei 39/2015, d'1 d'octubre, del procediment administratiu comú de les administracions públiques.  
  
5. La documentació a aportar està arreplegada en la base sisena de l'ordre esmentada en l'apartat primer.  
6. En el cas que la sol·licitud no tinga els requisits exigits o no s'acompanyen dels documents preceptius, la persona interessada serà requerida perquè, en un termini de deu dies, esmene la falta o acompanye els documents, amb la indicació que si així no ho fera, es considerarà que desisteix de la seua petició, amb la resolució prèvia que haurà de ser dictada en els termes que preveu l'article 21, apartat primer de la Llei 39/2015, d'1 d'octubre, del procediment administratiu comú de les administracions públiques. Una vegada presentada la sol·licitud, en cas de voler aportar documents a aquest procediment es podrà fer a través de l'enllaç http://www.gva.es/es/inicio/procedimientos'id\_proc=18325  
  
Apartat cinqué. Termini de presentació  
El termini de presentació de sol·licituds per a l'exercici 2018 serà de trenta dies hàbils a partir de l'endemà de la publicació d'aquesta resolució en el Diari Oficial de la Generalitat Valenciana.  
  
Apartat sisé. Valoració de la sol·licituds  
La valoració de les sol·licituds es realitzarà per una comissió de valoració, amb els criteris i barems arreplegats en la base huitena de l'ordre esmentada en l'apartat primer.  
  
Apartat seté. Termini de resolució i notificació  
1. El termini màxim per a resoldre i notificar les sol·licituds de subvencions serà de sis mesos comptadors a partir de la finalització del termini de presentació de sol·licituds.  
2. Transcorregut el dit termini sense que s'haguera dictat una resolució podran entendre desestimades les seues pretensions per silenci administratiu en els termes que preveu la normativa reguladora del procediment administratiu comú, i l'article 55 de la Llei 9/2001, de 27 de desembre, de la Generalitat, de mesures fiscals, de gestió administrativa i financera, i d'organització de la Generalitat.  
3. La competència per a resoldre correspon a la directora general de Prevenció d'Incendis Forestals segons l'Acord de 26 d'abril de 2012, pel qual es deleguen les funcions d'autorització del pagament de fons FEADER entre l'organisme pagador i els distints òrgans administratius de la Conselleria d'Agricultura, Pesca, Alimentació i Aigua, així com de la Conselleria d'Infraestructures, Territori i Medi Ambient, i de la Conselleria de Governació, amb un informe previ i la proposta de la comissió d'avaluació.  
  
Apartat huité. Mitjans de notificació  
La resolució del procediment es notificarà als beneficiaris ajustant-se al que disposa l'article 40 de la Llei 39/2015, d'1 d'octubre, del procediment administratiu comú de les administracions públiques. La pràctica de la notificació s'ajustarà a les disposicions contingudes en els articles 42 i 43 de l'esmentada llei.  
  
Apartat nové. Publicació sobre informació dels beneficiaris  
1. S'informa els beneficiaris que, de conformitat amb l'article 113 del Reglament (UE) número 1306/2013, les seues dades seran publicades d'acord amb l'article 111 del dit reglament i podran ser tractades per organismes d'auditoria i investigació de la Unió Europea i nacionals, per a salvaguardar els interessos financers de la Unió.  
  
2. Quant a les dades de caràcter personal, els beneficiaris podran exercir els drets reconeguts en el Reglament (UE) 2016/679 del Parlament Europeu i del Consell, de 27 d'abril de 2016, relatiu a la protecció de les persones físiques pel que fa al tractament de dades personals i a la lliure circulació d'aquestes dades i pel qual es deroga la Directiva 95/46/CE (Reglament general de protecció de dades). L'acceptació de la subvenció suposa, per a cada un dels beneficiaris, l'acceptació i l'autorització expressa a l'AVFGA per a l'arreplega, la incorporació als respectius fitxers i el tractament de les dites dades personals, així com per a la seua conservació durant els terminis previstos en les disposicions aplicables.  
  
Apartat deu. Justificació i pagament  
La justificació es realitzarà, acompanyada de la documentació indicada en la base deu de l'annex I de l'Ordre de bases, a través de la URL següent: http://www.gva.es/portal/page/portal/inicio/procedimientos'id\_proc=18018  
  
Apartat onze. Recursos  
Contra aquesta resolució que posa fi a la via administrativa, es podrà interposar un recurs contenciós administratiu en el termini de dos mesos, comptadors des de l'endemà de la publicació, davant de la Sala Contenciosa Administrativa del Tribunal Superior de Justícia de la Comunitat Valenciana, de conformitat amb el que preveuen els articles articles 8.3, 25.1 i 46.1 de la Llei de la jurisdicció contenciosa administrativa. Tot això sense perjuí de la interposició del recurs potestatiu de reposició, en el termini d'un mes des de l'endemà de la publicació, d'acord amb el que disposen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques. En tot cas, no podrà simultaniejar-se la interposició del recurs de reposició amb el contenciós administratiu.  
  
  
València, 14 de febrer de 2018.- El director de L'Agència Valenciana de Foment i Garantia Agrària: Francisco Rodríguez Mulero.